Mange er betydelige skadedyr, både ved at de svekker vertsplantene ved å suge plantesaft, og ved at de sprer virus og andre sykdomsfremkallende organismer. Dessuten kan de klissete honningduggen gjøre planteprodukter lite attraktive, og gi grobunn for skadelige sopper. I Norge er det registrert skader fra epleullskjoldlus på epletrær, fra granullskjoldlus på gran, og fra flere arter på blomster dyrket i veksthus. Likevel skaper skjoldlusene små problemer hos oss sammenlignet med varmere strøk der de er mye mer tallrike.